CELEX: 32015D1377
Language: sl
Date: 2015-08-07 00:00:00
Title: Izvedbeni sklep Komisije (EU) 2015/1377 z dne 7. avgusta 2015 o ukrepu prepovedi dajanja v promet dveh strojev za razrez in cepljenje drv proizvajalca Bonnet AB, ki ga je sprejela Švedska v skladu z Direktivo 2006/42/ES Evropskega parlamenta in Sveta (notificirano pod dokumentarno številko C(2015) 5412) (Besedilo velja za EGP)

11.8.2015   
            
            
               SL
            
            
               Uradni list Evropske unije
            
            
               L 212/37
            
         IZVEDBENI SKLEP KOMISIJE (EU) 2015/1377
   z dne 7. avgusta 2015
   o ukrepu prepovedi dajanja v promet dveh strojev za razrez in cepljenje drv proizvajalca Bonnet AB, ki ga je sprejela Švedska v skladu z Direktivo 2006/42/ES Evropskega parlamenta in Sveta
   
      
         (notificirano pod dokumentarno številko C(2015) 5412)
      
   
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2006/42/ES Evropskega parlamenta in Sveta z dne 17. maja 2006 o strojih in spremembah Direktive 95/16/ES (1) ter zlasti člena 11(3) Direktive,
   ob upoštevanju naslednjega:
   
               (1)
            
            
               V skladu s postopkom iz člena 11(2) Direktive 2006/42/ES je Švedska Komisijo obvestila o ukrepu prepovedi dajanja v promet strojev za razrez in cepljenje drv vrste Bonnetklippen in Brännhultsklippen, ki ju proizvaja družba Bonnet AB, Surgatan, SE-602 28 Norrkoping, Švedska.
            
         
               (2)
            
            
               Stroja za razrez in cepljenje drv sta nosila oznako CE v skladu z Direktivo 2006/42/ES.
            
         
               (3)
            
            
               Razlog za ukrep je neskladnost navedenih strojev za razrez in cepljenje drv z bistvenimi zdravstvenimi in varnostnimi zahtevami iz točk 1.1.2 in 1.3.7 Priloge I k Direktivi 2006/42/ES glede načela vključevanja varnosti in tveganja v zvezi z gibljivimi deli. Natančneje, stroja nimata varoval ali drugih priprav, ki bi varovale pred tveganjem pri gibljivih delih, in je mogoče seči v območje nevarnosti med delovanjem naprave.
            
         
               (4)
            
            
               Švedska je obvestila proizvajalca o pomanjkljivostih. Proizvajalec je sprejel potrebne ukrepe za umik neskladnih izdelkov s trga.
            
         
               (5)
            
            
               Pregled dokazil, ki jih je predložila Švedska, potrjuje, da stroja za razrez in cepljenje drv vrste Bonnetklippen in Brännhultsklippen proizvajalca Bonnet AB, Surgatan, SE-602 28 Norrkoping, Švedska, ne izpolnjujeta bistvenih zdravstvenih in varnostnih zahtev iz Direktive 2006/42/ES ter da ta neskladnost povzroča resna tveganja za poškodbe uporabnikov. Zato je ukrep, ki ga je sprejela Švedska, ustrezno obravnavati kot utemeljen –
            
         SPREJELA NASLEDNJI SKLEP:
   Člen 1
   Ukrep, ki ga je sprejela Švedska za prepoved dajanja v promet dveh strojev za razrez in cepljenje drv vrste Bonnetklippen in Brännhultsklippen, ki ju proizvaja Bonnet AB, Surgatan, SE-602 28 Norrkoping, Švedska, je upravičen.
   Člen 2
   Ta sklep je naslovljen na države članice.
   
      V Bruslju, 7. avgusta 2015
      
         
            Za Komisijo
         
         Elżbieta BIEŃKOWSKA
         
            Članica Komisije
         
      
   
   
      (1)  UL L 157, 9.6.2006, str. 24.